עראנה

עַרַּאנֶה (בערבית: عرّانة) הוא כפר פלסטיני בצפון השומרון הממוקם 4 ק"מ צפונית-מזרחית לג'נין. לפי הלשכה המרכזית לסטטיסטיקה של הרשות הפלסטינית נכון לשנת 2006 היישוב מונה 2,144 תושבים.Projected Mid -Year Population for Jenin Governorate by Locality 2004- 2006  Palestinian Central Bureau of Statistics הכפר ממוקם 240 מטרים מעל פני הים.

 מקור השם 
על פי חלק מהמסורות מקור השם עראנה הוא בוואדי עוראנה שבערב הסעודית, בקרבת העיר מכה, ומכאן מסיקים כי ייחוסם של תושבי הכפר הוא ייחוס ערבי מכובד. על פי גרסה אחרת, מקור השם בשורש הסורי "ערנא" שמשמעו "יציב ומתגבר". ובכל מקרה רואים תושבי הכפר את עצמם כבעלי מוצא מכובד, והם נודעים בפולקלור כאנשים המתאפיינים בכנות, בהתעקשות על עשיית צדק ומניעת עוול, ובאהבת האדמה והידע. ישנה גם טענה כי מקור השם הוא במונח הקדום "מאורת אריות" (عرين الأسد), ומתייחס לקברי מכובדים מן התקופה הביזנטית המצויים בסביבת הכפר.

 היסטוריה 
ייתכן שזהו מיקום היישוב "ערונה" שמוזכר ברשימת הכיבושים של תחותמס השלישי.Conder and Kitchener, 1882, SWP II, pp. 82-83

נמצאו במקום כלי חרס מהתקופה הביזנטית.Dauphin, 1998, p. 783

עראנה, כחלק מארץ ישראל, סופחה אל תוך האימפריה העות'מאנית בשנת 1517. במפקד של שנת 1596 הופיע הכפר בשם "עראנה", בנאחיית סארה, בסנג'ק לג'ון. נרשמה בו אוכלוסייה של 17 בתי אב, כולם מוסלמים. הם שילמו מס בשיעור אחיד של 25% מן התוצר החקלאי, כולל חיטה, שעורה, יבולי קיץ, עצי זית, עיזים וכוורות דבורים, בנוסף להכנסות מזדמנות, ובסך הכל סכום של 9,000 אקצ'ה.Hütteroth and Abdulfattah, 1977, p. 161

בשנת 1838 נרשם המקום ככפר במחוז ג'נין.Robinson and Smith, 1841, vol 3, 2 appendix, p. 130Robinson and Smith, 1841, vol 3, pp. 157, 160

בשנת 1870 ציין ויקטור גרן את הכפר כעומד בראש גבעה קטנה.

בשנת 1882 פרסמה הקרן לחקר ארץ ישראל את סקר ארץ-ישראל המערבית, בו תוארה עראנה: "כפר קטן, עשוי בעיקר מבוץ עם כמה בתי אבן, ובהיקף חצרות עם זיתים. אספקת המים בו מגיעה מבורות מים. ישנו מבנה (קובה) בערך רבע מייל צפונית לכפר".

 תקופת המנדט הבריטי 
במפקד של 1922 שביצעו שלטונות המנדט הבריטי, נרשמה בכפר אוכלוסייה של 216 מוסלמים,Barron, 1923, Table IX, Sub-district of Jenin, p. 29 עם עליה קטנה במפקד של 1933 ל-267 מוסלמים, ב-46 בתי אב.Mills, 1932, p. 67

בסקר הכפרים של 1945 נרשמו 320 איש, כולם מוסלמיםGovernment of Palestine, Department of Statistics, 1945, p. 16 , ו-7,866 דונמים של אדמה.Government of Palestine, Department of Statistics. Village Statistics, April, 1945. Quoted in Hadawi, 1970, p. 54 מתוך השטח, 13 דונמים שימשו למטעים ולהשקיה, 6,460 דונמים לדגנים,Government of Palestine, Department of Statistics. Village Statistics, April, 1945. Quoted in Hadawi, 1970, p. 98 ו-10 דונמים כשטח בנוי.Government of Palestine, Department of Statistics. Village Statistics, April, 1945. Quoted in Hadawi, 1970, p. 148

 במלחמת העצמאות 
הכפר עראנה נכבש במסגרת הקרב על ג'נין במלחמת העצמאות, קרב שהתרחש כחלק מ"מבצע יצחק" לבלימת צבא עיראק בצפון השומרון. לאחר הכנות שכללו כיבוש מספר כפרים מצפון לג'נין, נפתח המבצע ב-1 ביוני 1948 בכיבוש הכפר מוקיבלה. משם המשיך כוח מגדוד 13 של חטיבת גולני לכפר עראנה, וכשהגיע אליו בלילה מצא אותו ריק. ביום למחרת כבר כותרה ג'נין. כחודש לאחר מכן השתלטו מחדש כוחות ערביים מקומיים וצבא עיראקי על הכפר עראנה.

 התקופה הירדנית 
לאחר מלחמת העצמאות עבר עראנה לשליטה ירדנית.

במפקד הירדני של 1961 נספרו בכפר 539 תושבים. הסכמי שביתת הנשק שלאחריה.

 לאחר מלחמת ששת הימים 
לאחר מלחמת ששת הימים עבר עראנה לשליטה ישראלית. וב-1967 האוכלוסייה בו נאמדה בכ-1,200 איש.

ב-11 במאי 2009 שלושה שוהים בלתי חוקיים מהכפר רצחו את גריגורי רבינוביץ' בסכינים בפרדס ליד גן יבנה.

נכון ל-2022 מוערכת אוכלוסיית הכפר ב-2,339 אנשים, כ-51% מהם גברים, ו-49% נשים. הגיל הממוצע הוא 21, 37% מהאוכלוסייה מתחת לגיל 15.

 גאוגרפיה 
הכפר ממוקם קרוב לקו הירוק, מוקף שדות ירוקים, ובקרבתו נמצאים הכפרים ערבונה, דיר ע'זאלה, בית קאד וג'למה. בקרבת היישוב קברים ושרידים ארכאולוגיים של ישוב קדום, כמו גם קברי שייח'ים בשם "מקאם השיח' עבדאללה", "מקאם השייח' סלאח" ו"מקאם השייח' סעיד".

ביבליוגרפיה

הערות שוליים

קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים